पूर्व मुख्यमंत्री राबड़ी के आवास से सुरक्षा घटाई, तेजस्वी ने साधा CM पर निशाना
राबड़ी देवी के आवास से सुरक्षा में तैनात बीएमपी-2 के 32 कमांडो को को वापस बुलाया गया.
old cm of bihar lalu wife rabadi devi yadav
बिहार: RJD के प्रमुख लालू प्रसाद और पूर्व मुख्यमंत्री राबड़ी देवी के सरकारी आवास पर कल छापा पड़ा जिसके बाद सीबीआई ने राबड़ी देवी से पुछताछ कि उसके बाद अब खबर आई है कि राबड़ी देवी के आवास से सुरक्षा में तैनात बीएमपी-2 के 32 कमांडो को को वापस बुला लिया गया हैं. इस पर एडीजी एसके सिंघल ने कहा कि लालू प्रसाद और राबड़ी देवी के सरकारी आवास से सुरक्षा वापस लेने का निर्णय विशेष शाखा की समिति ने लिया है।
लालू प्रसाद के बेटे तेजस्वी ने कहा कि मेरी माता श्रीमती राबड़ी देवी जी ने पूर्व CM की हैसियत से प्राप्त सुरक्षा, मेरे भाई को विधायक के नाते और मुझे नेता प्रतिपक्ष के नाते सुरक्षा प्राप्त हैं, ऐसे में सीबीआई की पूछताछ के बाद मुख्यमंत्री नीतीश ने गार्ड हटा कर बड़ी साजिश है। तेजस्वी ने और कहा हमारे द्वारा लौटाए गए सुरक्षाकर्मियों को नीतीश अपनी सुरक्षा में तैनात कर लें। हम तो गरीब जनता के बीच रहने वाले लोग हैं।
इसी बीच, सिंघल ने बताया कि विशेष शाखा की सुरक्षा समिति ही राज्य में किसी भी अति विशेष लोगों की जान पर खतरा और उनकी सुरक्षा का आकलन करती है। और समय-समय पर इस समिति की बैठक में विशेष लोगों की जान पर खतरा और उनकी सुरक्षा की समीक्षा की जाती है। इसी के बाद सिंघल ने बताया लालू प्रसाद और राबड़ी देवी के सरकारी आवास पर सुरक्षाकर्मियों की तैनाती व उनकी संख्या का निर्धारण भी इसी समिति के द्वारा किया जाता है। समिति ने लालू प्रसाद और राबड़ी देवी की सुरक्षा की समीक्षा के बाद यह फैसला लिया है।